OpenLLM-France/wikimedia huggingface dataset:
# Italia Plaza

Italia Plaza, Buenos Aireseko Palermo auzoko Santa Fe etorbidean dago, Sarmiento etorbidea amaitzen den tokia adieraziz. Hain zuzen ere, azken honekin dituen izkinetan daude Buenos Aireseko Zoorako eta La Rural erakusketagunerako sarrerak. Buenos Aires osoko garraio eta jende mugimendu gehien duen tokietako bat da.

## Deskribapena

Bere erdian dago Giuseppe Garibaldi iraultzaile italiarraren omenezeko monumentua, 1904ko ekainak 19an inauguratua. Plazaren inguruan gelditzen dira mateoak, ibilaldi turistikoak egiten dituzten zalgurdiak. Gainera, zenbait kolektibo edo autobus ibilbideren geltokia da.
Bertan dago Italia Plaza geltokia, Buenos Aireseko metro sarearen D ibilbidearen zati den geltoki bat.

## Historia

Antzina, Atetzarren Plaza deitzen zen, egungo Sarmiento etorbidean aurkitzen ziren bi atetzarrengatik, baina, Buenos Aireseko udalerriaren arau baten ondorioz, 1909an egungo izena jaso zuen.
Bertatik abiatu zen, 1894an, Buenos Airesek izan zuen lehen tranbia elektrikoa. Gertaera hau, Tranbiaren Lagunak Elkarteak, Santa Fe etorbidearen iparrekialdeko zatian jarritako mosaiko baten bidez gogoratzen da.

## Ikus, gainera

* Buenos Aireseko Zooa
* La Rural
* Italia Plaza
* Italia Plaza geltokia
* Mateo

## Kanpo estekak

* Datuak: Q2532668
* Multimedia: Plaza Italia (Buenos Aires) / Q2532668
# Italia Nostra

Italia Nostra ondare kultural eta naturala babesteko italiako elkarte bat da. Erroman 1955ean jaio eta 1958 dekretu presidentzial bidez errekonozitua, Italiako ingurumen elkarte zaharrenetarikoa da. Liegi Etorbidea, 33an du egoitza, erromako Parioli auzoan.
Italia Nostra kanpaina sektorial baterako sortua izan zen eta lurraldetasun aldetik mugatua Erroma erdiko etxebizitza baten eraispenaren aurka, baina segituan italiar lurralde guztira zabaldu zituen bere ekintzak “ondare kultural eta naturala babes ezazu” lelopean.

## Kanpo estekak

* Datuak: Q3804149
# Italiako Alderdi Sozialista

Italiako Alderdi Sozialista (italieraz: Partito Socialista Italiano, PSI) Italiako alderdi politikoa izan zen.
1892an sortua, hainbat zatiketa jasan zituen bere historian: 1912an Partito Socialista Riformista Italiano alderdiarena edo 1921ean Italiako Alderdi Komunistarena.

## Buruzagiak

* Idazkari nagusia: Pietro Nenni (1931–1945), Sandro Pertini (1945–1946), Ivan Matteo Lombardo (1946–1947), Lelio Basso (1947–1948), Alberto Jacometti (1948–1949), Pietro Nenni (1949–1963), Francesco De Martino (1963–1968), Mauro Ferri (1968–1969), Francesco De Martino (1969–1970), Giacomo Mancini (1970–1972), Francesco De Martino (1972–1976), Bettino Craxi (1976–1993), Giorgio Benvenuto (1993), Ottaviano Del Turco (1993–1994)
* Buruzagia kongresuan: Paolo De Michelis (1946–1947), Pietro Nenni (1947–1964), Mauro Ferri (1964–1968), Flavio Orlandi (1968–1969), Antonio Giolitti (1969–1970), Luigi Bertoldi (1970–1973), Luigi Mariotti (1973–1976), Bettino Craxi (1976), Vincenzo Balzamo (1976–1980), Silvano Labriola (1980–1983), Rino Formica (1983–1986), Lelio Lagorio (1986–1987), Gianni De Michelis (1987–1988), Nicola Capria (1988–1991), Salvatore Andò (1991–1992), Giuseppe La Ganga (1992–1993), Nicola Capria (1993–1994)

## Kanpo estekak

* Datuak: Q590750
* Multimedia: Partito Socialista Italiano / Q590750
# Italiako Errepublika Soziala

    Ez nahasi marokoar Saleko Errepublikarekin.
Italiako Errepublika Soziala (italieraz: Repubblica Sociale Italiana) edo, era informalean Saloko Errepublika, Wehrmachtek okupaturiko iparraldeko Italian Benito Mussolinik sortutako estatu faxista izan zen. 1943 eta 1945 artean iraun zuen: de iure, Erroma zuen hiriburua baina, de facto, Salò zen, Agenzia Stefani, mezu ofizialak bidaltzen zituena, bertan zegoelako.

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak
* ↑ «1945: Mussolini fuzilado» Deutsche Welle 2006/4/27.

## Kanpo estekak

* Datuak: Q153660
* Multimedia: Italian Social Republic / Q153660
# Italiako Erresuma

Italiako Erresuma izenekoak hiru izan dira:
* Italiako Erresuma (476-493) edo Odoakroaren Erresuma
* Italiako Erresuma Ostrogotikoa (493-553)
* Italiako Erresuma (1805–1814), edo Italiako Erresuma Napoleonikoa. Napoleon Bonaparterekin bat eginda egon zen Erresuma.
* Italiako Erresuma (1861-1946), Italiar Bateratzetik (1861) errepublika aldarrikatu arte (1946) iraun zuena.

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak.

## Kanpo estekak

* Datuak: Q1098499
* Multimedia: Kingdom of Italy / Q1098499
# Italia Plaza geltokia

Italia Plaza geltokia Buenos Aireseko metro sarearen D ibilbideko zati da. 1940ko otsailak 23an inauguratua, Santa Fe Etorbidearen eta Italia Plaza inguratzen duen galtzada zirkularraren mozketan dago, Palermo auzoan.
Geltokitik metro gutxira, Argentinako Landa Elkartearen erakusketa eraikina, Buenos Aireseko Zooa eta Buenos Aireseko Lorategi Botanikoa daude.
1997an, geltoki hau, monumentu historiko nazional izendatua izan zen.
* Geltokiaren beste ikuspegi bat
* Sarrera eskailerak
* Geltokiaren iparraldeko muturra

## Kanpo estekak

* Datuak: Q3296631
* Multimedia: Plaza Italia (Subte de Buenos Aires) / Q3296631
# Italia Turrita

Italia Turrita Italiako pertsonifikazio edo alegoria nazionala da, bere jatorria Antzinako Erromaren garaian duena, eta bere ezaugarri nagusia, Goi Erdi Aroan eskuratua, horma-koroa da (hortik datorkio izena turrita edo "dorreekin" italieraz) Erdi Aroko jatorri komunaleko italiar heraldika zibikoaren tipikoa.
Italia Turrita ohiko ezaugarri mediterraneoak dituen emakumea da, aurpegi irribarretsua, ile iluna eta edertasun dotore eta idealizatua dituena. Askotan galburu eskukada bat (emankortasunaren ikurra eta Italiako nekazaritza ekonomiaren erreferentzia), balantzadun ezpata bat (justiziaren metaforak) eta kornukopia (ugaritasunaren alegoria) ditu eskuetan. Faxismoaren garaian liktore sorta bat izan zuen .

## Stella d'Italia

Bere buruaren gainean sarritan bost puntako izar distiratsu bat irudikatzen da. Italiako antzinako ikur sekular bat da, nazioa babestu bide zuena, Stella d'Italia (Italiako Izarra) izenez ezagutzen dena. Italiaren Batasunaren ikonoa, 1870etik 1890era Italiako Erresumaren armarriaren gandorrean erabili zen eta 1948an Italiako Errepublika jaiotzean onartutako egungo Italiako armarriaren oinarrizko elementua da. .

## Erreferentziak

* ↑ Iconografía e imagen alegórica de Italia. .
* ↑ L’immagine dell’Italia, eredità antica. .

## Kanpo estekak

* 1958ko maiatzaren 25eko La Domenica del Corriere -ren azala, non Italia Turrita hauteskundeetan bozkatzen irudikatu zen.
* Datuak: Q1576291
* Multimedia: Personifications of Italia / Q1576291
# Italiako Anaiak

Italiako Anaiak (italieraz: Fratelli d'Italia, FdI) Italiako alderdi politiko populista ultraeskuindarra da. 2012an sortu zuten Il Popolo della Libertà alderditik alde egindako kide batzuk. Bere asmoa eskuindar jarraitzaileentzat leku bat topatzea zen.

## Erreferentziak

* ↑ Berria. Estilo Liburua. .
* ↑ (Ingelesez) Zulianello, Mattia. (2020-04). «Varieties of Populist Parties and Party Systems in Europe: From State-of-the-Art to the Application of a Novel Classification Scheme to 66 Parties in 33 Countries» Government and Opposition 55 (2): 327–347. doi:10.1017/gov.2019.21. ISSN 0017-257X. (Noiz kontsultatua: 2022-09-26).

## Kanpo estekak

* Datuak: Q1757843
* Multimedia: Fratelli d'Italia - Alleanza Nazionale / Q1757843
# Jean Chrétien

Joseph Jacques Jean Chrétien (Shawinigan, 1934ko urtarrilaren 11) kanadar politikaria da. Kanadako lehen ministroa izan zen 1993-2004 bitartean.

## Bizitza

Parlamentari hautatu zuten 1963an, eta hainbat alorretako ministro izan zen: Ipar Kanada eta Indiar gaietakoa (1968), Industria eta Merkataritza (1976), Finantzak (1977), Justizia (1980), Energia eta Izadi Baliabideak (1982)­. Fiskal nagusi ere izan zen (1980). Atzerri gaietarako estatu idazkari eta Kanadako lehen ministrorde ere izan zen. 1986an, utzi egin zuen politikagintza, baina, 1990ean, Alderdi Liberaleko buru hautatu zuten, John Turnerren ordez. 1993ko hauteskundeen ondoren, lehen ministro kargua eskuratu zuen. 1997an aurreratu zituen hauteskundeak, eta gehiengo absolutua lortu zuen. Quebecen burujabetzaren aurka nabarmendu izan zen barne-politikan; eta atzerriko gaietan, Estatu Batuek Kubari ezarritako blokeoaren kontra. 2003an, dimisioa eman eta politika utzi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q128543
* Multimedia: Jean Chrétien / Q128543
# Jean Clouet

Jean Clouet (Brusela, 1485 – Paris, Frantzia, 1540), flandestar jatorriko Frantziako pintore eta marrazkilaria izan zen.

## Biografia

Frantzisko I.ak gorteko margolari izendatu zuen 1523an. Pastel margoez egindako erretratu txikiekin (Chantillyko kondearen museoko 125 marrazkiak, 1536 eta 1540 bitartean gorte frantseseko hainbat pertsonaiari egindako erretratuak hain zuzen) Frantzian arrakasta handia lortu zuen genero bat sortu zuen, baina azpimarratzekoak dira, halaber, olio pintura erabiliz egindako erretratuak (Frantzisko I.a, Louvre, Paris). Bere erretratu aipagarrienetakoa Guillaume Budé humanistarena da (1535 ing., Metropolitan Museum of Art, New York).
Oro har, lerro zehatzeko irudiak dira Jean Clouetenak, hiru tonutan egindakoak batez ere, eta flandriar artisten eragina eta Fontainebleauko eskolako artista manieristak gogorazten dituzten zenbait ñabardura ageri dira haren lanetan. Fisionomia azterketa bikainak egin zituen. Gorputz erdiko erretratuak egiten zituen gehienbat. Argi erregularrak argituak dira, eta eskuak aurrealdean agertzen dira gehienetan. Clouetek jarraitzaile asko izan zuen XVII. mendean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q378800
* Multimedia: Jean Clouet / Q378800
# Jean Castex

Jean Castex (ʒɑ̃ kas.tɛks ahoskatua; Vic-Fezensac, 1965eko ekainaren 25a - ) Frantziako funtzionario eta estatu-gizona da. 2020ko uztailaren 3an Emmanuel Macronek Frantziako Lehen Ministro izendatu zuen.
Prada de Conflenteko alkate izan zen 2008an eta 2020an lehen ministro izendatu zuten arte. Era berean, Xavier Bertrand ministro zela, haren esanetara aritu zen, Osasun Ministerioan lehenik eta Lan Ministerioan jarraian. 2011ko otsailean Eliseoko idazkari laguntzaile izendatu zuten, Nicolas Sarkozy agintean zela. Gainera, 2012 eta 2015 artean Languedoc-Roussillon Eskualde Kontseiluko kide eta 2015etik aurrera Ekialdeko Pirinioetako Kontseilu Nagusiko kide izan zen.
2020ko apirilaren 2tik, COVID-19 pandemiaren testuinguruan Frantzian ezarritako konfinamenduaren irteera graduala koordinatzearen arduraduna izan zen.
2022ko maiatzaren 16an Élisabeth Bornek ordezkatu zuen lehen ministro karguan.

## Erreferentziak

* ↑ «Macronek Jean Castex aukeratu du Frantziako lehen ministro izateko» Berria 2020-07-04 CC BY-SA 4.0 lizentziapean.
* Datuak: Q3171170
* Multimedia: Jean Castex / Q3171170
# Jean Cau

Jean Cau (Bram, 1925eko uztailaren 8a - Paris, 1993ko ekainaren 18a) kazetari eta idazle frantsesa izan zen. Eleberriak La pitié de Dieu (1961, Jaungoikoaren errukia, Goncourt Saria), Le spectre de l´amour (1968, Maitasunaren mamua) saiakerak eta panfletoak Lettre ouverte aux têtes de chiens occidentaux (Mendebaldeko zakurren buruei zuzenduriko gutun irekia) eta antzerkia Les yeux crevés (1967, Begi lehertuak) idatzi zituen, Mendebaldearen gainbehera salatuz eta kritikatuz gehienetan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2455700
* Multimedia: Jean Cau (writer) / Q2455700
# Jean Clareboudt

Jean Clareboudt (Lyon, Frantzia, 1944ko maiatzaren 11 – Istanbul, Turkia, 1997ko apirilaren 7a) eskultore eta diseinatzaile frantsesa izan zen.

## Biografia

Parisko Arte Aplikatuen Eskolan eta Arte Ederretako Unibertsitatean ikasi zuen. Aipagarriak ditu Conditions sailak, Condition 2 (1983), Condition 4 (1985) zenbait leku edo arkitektura eraikuntzarekin lotura duten lanak biltzen dituztenak. Clareboudtek ez zuen lantegirik, bere lanak bisitatzen zituen herrialde eta lekuetan bertan egiten saiatzen zen. Haren sailak ez ziren gai bati buruzko aldaerak, berak forma ematen zion egoera baten aukerak baizik; Condition izeneko sailak, esaterako, sakontasunean baino ez zuten antzik. Bestalde, aniztasuna zen Clareboudten lanaren ezaugarrietako bat. Hala ere, sailak osatzen zuten lanek seinale bat izaten zuten, eta materialaren edo horien arteko kontraste jokoaren bidez adierazten zituen: harria eta beira, zura eta ehuna, leuna eta pikortsua. Clareboudtek hainbat ohar koaderno utzi zituen, berez obrak direnak, zeinetan lanaren inguruko oharrak idatzi eta biltzen zituen: objektu-puskak, eskemak, gogoetak, bidaietan egindako oharrak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2230715
* Multimedia: Jean Clareboudt / Q2230715
# Jean Cayrol

Jean Raphaël Marie Noël Cayrol (Bordele, 1911ko ekainaren 6a - ibidem, 2005eko otsailaren 10a) poeta, idazle eta zinemagile frantsesa izan zen. Ezinegon metafisikoa eta Bigarren Mundu Gerran naziek eginiko deportazioaren izugarrikeriak dira bere poemen, De la nuit et du brouillard (1945, Gauaz eta lainoaz), eta eleberrien, Je vivrai l´amour des autres ( 1947-1950, Besteen maitasuna biziko dut), Exposés au soleil (1980, Eguzkipean), gai nagusiak. Zenbait film ere egin zituen, Herio-ukaldia (1965), adibidez. Goncourt Akademiako kide izan zen 1973tik 1995era.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q699397
# Jean Claude Nicolas Forestier

Jean Claude Nicolas Forestier (Aix-les-Bains, Savoia, 1861eko urtarrilaren 9a - Paris, 1930eko urriaren 26a) arkitekto paisajista frantziar bat izan zen. Georges Eugène Haussmann eta Jeam-Charles Alphand-en ikaslea, bere karreraren zatirik handiena Parisen egin zuen. Espainian, Sevillako Maria Luisa Parkea eta Montjuïc-en urbanizazioa 1929ko Bartzelonako Nazioarteko Erakusketarako proiektatu zituen.

## Datu biografikoak

* 1880-1882: Eskola Politeknikoan eta Politika Zientzien Eskola Librean ikasten du.
* 1883-1885: prestaketa Nancyko basogintza eskolan
* 1885-1887: karreraren hasiera guardia orokor bezala Argelès-sur-Mer, Annecy eta Sallancheseko Ur eta Basoen zerbitzuetan.
* 1887: Forestierrek, Parisko landatzearen eta ibilbideen zerbitzu autonomoa osatzen du, 40 urte beranduago jubilatu arte utziko ez duena.
* 1908: Hiri Handiak eta parke sistemak lanaren argitalpena
* 1911: Arkitekto eta Hiriginen Frantziar Elkartearen sortzaileetako bat izan zen.
* 1923: parke sistema bat pentsatzen du Parisentzako.
* 1923-1930: proiektuak hiri latinoamerikar handientzako: Habana, Buenos Aires
* 1926: Ohorezko Legioaren ofiziala Frantzian eta meritu zibilaren komendadorea Espainian.
* 1929: Sari Handia Bartzelonako Nazioarteko Erakusketan

## Eraikinik garrantzitsuenak

* 1890: lehen bizikleta bidea Bois de Vincennes-en.
* 1898: Breteuil etorbidearen sorrera Pariserantz
* 1904: Champ de Mars zelaien mailatzea
* 1913: aurreproiektua hiri disposizioentzako Marrakexen.
* 1914: Maria Luisa Parkearen inaugurazioa Sevillan.
* 1915: zenbait lorategiren eraikuntza Espainian: Bartzelona, Moratella...
* 1920: Rene Fraga Parkearen eraikuntza Matanzasen, Kuba
* 1923: Parisentzako parke sistema proiektua
* 1924: Buenos Aireseko kostaldeko etorbidea
* 1929: Montjuïc mendiaren hiritzea 1929ko Bartzelonako Nazioarteko Erakusketarako.
* Datuak: Q3049328
* Multimedia: Jean Claude Nicolas Forestier / Q3049328
# Jaffako laranja

Jaffako laranja (arabieraz, برتقال يافا burtaqāl Yāfā; hebraieraz, תפוזי ג'אפה tpvzy G'aph) edo Shamuti laranja (برتقال شموطي burtaqāl shumūṭi) hazi gutxi eta azal lodia duen laranja mota bat da, Palestinan eta Ekialde Hurbilean, oro har, lantzen dena. Azalaren ezaugarri hori esker oso egokia da biltegiratzeko eta, ondorioz, esportaziorako.
Nekazari palestinarrek garatu zuten XIX. mendearen erdialdean, eta Jaffa hiritik hartu zuen izena, han ekoitzi baitzen aurrenekoz esportaziorako. Berehala bihurtu zen hiriko zitrikoen esportazio-produktu nagusia. Mediterraneoan, Europako hegoaldean eta Ekialde Hurbilean lantzen diren hiru mota nagusietako bat da, Navel laranjarekin eta laranja mingotsarekin batera. Jaffa Zipren, Iraken, Libanon, Sirian, Jordanian eta Turkian ere lantzen da.
Jaffaren laranja-ekoizpena asko murriztu da, garai batean Israelgo Estatu sortu berriaren esportaziorik ezagunena izan bazen ere. Laranja honen historia oso politizatuta dago; Eyal Sivan zinema zuzendariak azaldu zuenez, Jaffaren laranja «enpresa sionistaren eta Israelgo estatuaren sinbolo bihurtu zen, eta palestinarrentzat, berriz, aberria galdu eta suntsitu izana sinbolizatzen du».

## Ezaugarriak

Jaffako laranjek, shamuti izenez ere ezagutzen direnek, ez dute ia hazirik, eta haien zaporea «bikaina», «gozoa» eta «fina» dela esan izan da. Jaffaren laranjak forma obalatua eta azal lodia ditu. Laranja-kolore bizia du, eta, normalean, oso erraz zuritzen da. Azala hain gogorra duenez, «esportaziorako, garraiorako eta biltegiratzeko bereziki egokia» egiten da. Hala ere, oso zuku gutxi sortzen du eta pittin bat mikatza; beraz, ez da egokia laranja-zukua egiteko.
Laranja hauek ongi egiten diote aurre hotzari, eta, horri esker, laranjen laborantzarekin loturik dauden eskualde subtropikaletatik kanpo hazten dira. Jaffako laranjaren laborantzak baditu arazo batzuk, nolanahi ere batetik, Alternaria onddoak jo ditzakeelako, eta, bestetik, gerta daitekeelako urte batean fruta ugari ematea, eta hurrengoan, gutxi edo batere ez.

## Erreferentziak

* ↑ «Jaffa, la historia de un símbolo: “Jaffa, la mecánica de la naranja” un film de Eyal Sivan» palestinalibre.org (Noiz kontsultatua: 2023-11-02).
* ↑ (Gaztelaniaz) Jaffa, the Orange's Clockwork (2010). (Noiz kontsultatua: 2023-11-02).

## Kanpo estekak

* Datuak: Q115167
* Multimedia: Jaffa oranges / Q115167
# Jafre

Jafre Kataluniako udalerria da, Baix Empordà eskualdean eta Gironako probintzian kokatua. 2009ko urtarrilaren 1eko erroldaren arabera 419 biztanle zituen. 6,63 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 493 | 572 | 560 | 568 | 594 | 489 | 456 | 431 | 379 | 351 | 339 | 419 |

## Ikus, gainera

* Gironako udalerrien zerrenda

## Kanpo estekak

* (Katalanez) Udalaren webgunea.
* Datuak: Q13471
* Multimedia: Jafre / Q13471
# Jaffeita

Jaffeita silikato motako minerala da.

## Ezaugarriak

Jaffeita silikato mineralaren formula kimikoa hau da: ${\ce {Ca6(Si2O7)(OH)6}}$. Sistema trigonalaren arabera sortzen ditu kristalak.

## Erreferentziak

* 1 2 (Ingelesez) «Jaffeite: Mineral information, data and localities.» www.mindat.org (Noiz kontsultatua: 12-05-2019).
# Jafta Mamabolo

Jafta Mamabolo (1983ko abenduaren 21a) Hegoafrikako aktore eta zinemagilea da. Freedom, Gangster's Paradise: Jerusalema eta Otelo Burning film ezagunetan egindako paperengatik da ezaguna .

## Bizitza pertsonala

1987an jaio zen Limpopon, Hegoafrikan. Arte Eskola Nazionalean parte hartu zuen eta antzerkigintza ikasi zuen artista ospetsuekin. Bitartean, moda diseinatzaile izan nahi zuen eta diseinu ikastaro bat egin zuen.

## Karrera

2008an, Jerusalema filmerako hautatu zuten. Bere lehen film luzea izan zen, non 'Young Kunene' pertsonaia antzeztu zuen. Kritikaren txaloa jaso zuen paperagatik. 2011n, Sara Blecher-ek zuzendutako Otelo Burning filmean agerraldia egin zuen. Filma arrakasta handia izan zuen eta gerora guztira 13 izendapen jaso zituen African Movie Academy Awards (AMAA) 2012an, baita 2013an Africa Magic Viewers Choice Awards eta 8th Africa Movie Academy Awards sarietan ere. 2015ean, Ayanda filmean aritu zen 'Lenaka'ren paperarekin. 2016an, benetako istorio batean oinarritutako Kalushi: The Story of Solomon Mahlangu film luzearekin egin zen ezagun. Pelikulan, 'Lucky'-ren rol solidarioa egin zuen. Filmak kritikako arrakasta izan zuen eta hainbat zinemalditan saritua izan zen.
Zinemaz gain, aurkezle lanetan aritu zen hainbat telebistatan, hala nola 'Molo show', 'Craze E' eta 'Knock knock'. Ondoren, SABC1-en emititutako Soul Buddyz gazteentzako drama programako hirugarren eta laugarren denboraldiko aktoreekin batu zen. Bere rolak telesail bateko aktore nagusi onenaren izendapena jaso zuen gero. 2011n, 'Matthew' papera egin zuen Generations telenobela ezagunean.
Bi urteko etenaldi luzearen ostean, 2018an itzulera egin zuen Freedom filmarekin. Filmaren gidoia idatzi eta zuzendu zuen. Filma gerora arrakasta handia izan zuen Hegoafrikako zinemetan.

## Filmografia

| Urtea | Filma | Rola | Generoa |
| 2008 | Gangster's Paradise: Jerusalema | Young Kunene | Filma |
| 2011 | Generations | Matthew | Telesaila |
| 2011 | Otelo Burning | Otelo Buthelezi | Filma |
| 2012 | Dream World | Lindelani | Telesaila txikia |
| 2015 | Ayanda | Lenaka Olandele | Filma |
| 2016 | Kalushi: The Story of Solomon Mahlangu | Lucky | Filma |
| 2018 | Freedom | Zuzendarikidea, idazlea, aktorea: Freedom | Filma |

## Erreferentziak

* ↑ Jafta Mamabolo career. briefly.
* ↑ Jafta Mamabolo. British Film Institute.
* ↑ Chit Chat: Jafta Mamabolo. news24.

## Kanpo estekak

* Chill, guys! There’s no 'beef' between Jafta Mamabolo and Masasa Mbangeni
* Datuak: Q69918355
# Jagadish Chandra Bose

Sir Jagadish Chandra Bose (bengaleraz: জগদীশ চন্দ্র বসু; Bikrampur, 1858ko azaroaren 30a - Giridih, 1937ko azaroaren 23a) bengalar botaniko eta fisikaria izan zen. Fenomeno molekularrei buruz egin zituen lanak; uhin detektagailu bat eta landareen hazi erritmoa neurtzen duen «kreskografoa» delakoa asmatu zituen. Landareen biologiari buruzko lan ugari idatzi zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-3-21 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q314267
* Multimedia: Jagadish Chandra Bose / Q314267
# Jagati

Jagati hitzarekin honako artikuluak aurkitu daitezke:
* Metrika vedikoetako bat.
* Jagati, indiar arkitekturaren elementu estrukturaletako bat.
* Jagathy, Keralako leku bat, Indian.
# Jagati (tenplua)

Jagati bat hindu edo budisten tenpluak eraikitzeko lurraz gainetik igotako gainazal bat da, plataforma edo terraza eran. Egitura hau tenplu isolatuetan ikusten da, adibidez Khajurahokoan, eta ez da arrunta harresiak dituzten tenpluetan.
Jagatia Adhiṣṭhānaren gainean eraikitzen da, bere altuera osoari gehitzen zaiona. Adhiṣṭhānaren alboak normalki eskultura askorekin dekoratzen dira.
Jagatiaren inguruan zirkunbalazioak egiten dira, hau da, tenpluaren inguruan erromesen ibilaldiak. Tenplu oso handietan zirkunbalazio hau posible da tenplu barruan dagoen paretan, Pradakshina izenekoa.

## Kanpo estekak

* Datuak: Q3160453